钦定古今图书集成/明伦汇编/氏族典/第575卷 > 完颜撒合辇
## 钦定古今图书集成/明伦汇编/氏族典/第575卷 > 完颜撒合辇

按《金史撒合辇传》：“撒合辇，字安之，内族也，宣宗朝，累
迁同签枢密院事。元光二年十二月庚寅夜，宣宗病
笃，英王盘都先入侍哀宗后至，东华门已闭，都点检
驸马都尉徒单合住奏中宫，得旨，领符钥启门。合住
见上，上命撒合辇解合住刀佩之，哀宗遂入，明日即
位，由是见亲信。正大元年正月庚申，以辇同判大睦”
亲府事，兼前职刑部。四年，大元进军陕西。四月丙申，
召同议西事，群臣多主和事，独辇力破和议。明惠皇
后尝传旨戒曰：“汝谄事上，上之骑鞠，皆汝所教。”尉忻
亦极言，上颇悟，出为中京留守，兼行枢密院事。九年
正月，北兵从河清径渡，分兵至洛，出没四十馀日。二
月乙亥，立炮攻城，辇疽发于背，不能军。丙戌夜，城东
北破辇夺南门出，不得，投濠水死。